ky ru hbs_cyr ky ru el ru ky ru ky ru ky ru ky ru ky ru tt ru ky ky ky ru ru bg ky ru ru ru ky ru ru ru ky ky ky ru ky ky ky ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru
газета "Айат пресс" на кыргызском языке • №33, 30.07.09. • "Айат пресс" гезити, кыргызча... •
email • архив • редакция • меймансап
кыргыз тилиндеги гезит "Айат пресс"
"Тираж, таасир, акча талаштык, биз талашпаган дагы эмне калды?"
Шай, шай шай жоолукчан шайлоо же ишенген кожоң сууга акса
Бой таштап тегирмендин барасына
Эне жана балдарды коргоо борборунун директору:
"Аборт азезил сыяктуу, жаныңды алат"
"Сайынбасаң сөөктөрүң ооруп, чучугуңа чейин зыркырайт"
"Мага жеке турмуш менен алышуу азырынча эрте"
Кундуз ЖОЛДУБАЕВА, "Ала тоо" маалымат программалар дирекциясынын атайын
"Турмушка чыкканга үч жолу жакшы шанс болгон"
"Күздүн керемети, жаздын деми шык"
Экинчи жолу президент болуп шайланган Курманбек Бакиевди коңшулаш өлкөлөрдөн биринчи болуп Өзбек президенти Ислам Каримов, андан соң Казакстан президенти Нурсултан Назарбаев, Азербайжан президенти Илхам Алиев, Беларусь президенти Александр Лукашенко, Тажик президенти Эмомали Рахмон, кечөө Орусия президенти Дмитрий Медведев кызуу куттукташты. Бүгүн-эртең да куттуктоолордун аягы үзүлбөй аткан убак.
Бийлик элге кызмат өтөйт
Курманбек Бакиев кечээ шайлоодо добуш берүүгө катышкандыгы үчүн Кыргызстан элине ыраазылык билдирди. Эл шайлоонун маанисин терең түшүнүп, добуш берүүгө активдүү катышып берди. Cентябрда башкаруу чөйрөсүндөгү реформанын биринчи этабы ишке ашырыларын, бул баскычта мамлекеттик башкаруудагы бири-бирин кайталаган система жоюларын, мамлекеттик кызматчылардын ар биринин жеке жоопкерчилиги жогорулатыларын билдирди. Мындан башка тартип коргоо органы, аскер реформасы жүргүзүлөт. Президент терроризмге каршы күрөшүүгө жөндөмдүү, заманбап техника менен жабдылган армияны контракттык принцип менен түзүүнү сунуштады. Бийлик өзүнө эмес, коомго кызмат кылышы керек экендигин эстен чыгарбоо зарыл экендигин баса белгиледи.
Горькийден Толстойго чейин бир кадам
Митингге чыгам десең Горький аянтчасы оозуңан отуз эки айлансын, бийлик эми ал жерге түк жолотпойт. Бишкек шаар мэриясы уруксаты жок нааразылык чараларын өткөрүүчү аймактарды которуштурду. 27-июлда Юстиция министрлиги каттоого алган Бишкек шаар мэринин жаңы токтомуна ылайык эми жергиликтүү бийликтин уруксатына муктаж эмес акциялар Бишкек шаарынын түштүк жагындагы Лев Толстой, Термечиков, Алыбаев, Репин көчөлөрү менен курчалган сейилдөө аймагында өтөт. Мындай өзгөрүүнү шаар бийлиги сейил бактардын жаңыртылышы жана Горький аянтчасына жакын жашаган элдин даттануулары менен түшүндүрдү. Шаар бийлиги ошондой эле нааразылык акциялары өткөрүүгө бөлүнгөн экинчи аянт - шаардык чыгыш дарбазасындагы "Жеңиш" гүлбагын жаңылоону тиешелүү тармактарга тапшырды.
Ала допучандардын ак көңүлү кармадыбы же...
Өнөр жай, энергетика министри Ильяз Давыдов өкмөт жыйынында Өзбекстан тарап көгүлтүр оттун баасын арзандатышы мүмкүн деп ачылыш жасады. Уккан кулагыбызга ишенген деле жокпуз. Арзандатмак түгүл кычыраган кыш алдында кымбаттатып, ал тургай бууп койсо деле эч нерсе кыла албайбыз, тескерисинче ала допу туугандарыбызга соодалашканга жөнөп калбасак болду. Бүгүн 1 миң кубометр газдын баасы 240 доллар. Демек, "өтүгү жокко өзүм барам, тону жокко салам айт" деп кыш киргиче отун-көмүрдү камдап, кышка белендене берглие. Анын үстүнө газга көп ишеним арта бербеген кыргыздын көбү үйлөрүнө от жага турган мештерди да койдура башташты. Туура кылышат, газ келбесе, көмүр жагып чыйт түкүрүп жата бер.
Чотонов өз үйүн өзү өрттөдүбү?
Интернетте XEXPRESS.KG деген эркин маалымат булагы бар. Ага кирсең эч эрикпейсиң, кыргыздын төбөсү көрүнгөн инсандары тууралуу любой компроматтарды таап чыксаң болот. Чын-бышыгын териштирип чыгуунун кажети да жок, жанына олчойтуп видео тасмасын да кое беришет. Мына ошол интернет булагы "Ата Мекен" партиясынын мүчөсү Дүйшөн Чотоновдун үйүнө май куюлган бөтөлкөлөрдү атамбаевчилер атайы ыргыткан же "атың чыкпаса жер өрттө" болуп саясатта анчалык салмагы жок Чотонов упай топтоо үчүн өзүнүн үйүнө өзү өрт койгон деп жазып чыгышты. Айтор, кимисине ишенериңди билбейсиң, оппозиция бийлик куугунтук кылып, атайы ыплас иштерди жасап атат деп айткандарына жараша далил таап чыгышса, биз да бийликти ашата сөгүп жатып калат элек. "Кимди ким көрдү, Быржыбайды там басты" демекчи ишенбесеңер, эркин сайтка кирип, силер да окуп көргүлөчү.
Ити чөп жебей калгандар калтырагы
Президенттик шайлоо бүткөнү Акүй ичи тынч эмес. Президент кайрылуусунда "чоң-чоң реформаларды жүргүзөм, өлкө болуп көрбөгөндөй өзгөрүүлөргө дуушар болот" дегенден бери айрымдар түн уйкусунан калды. Себеби Акүйдүн кара тизмесине илингендердин көбү шайлоого чейин деп келишкен, эми шайлоодон кийин көп чиновниктин башына кара булут айланат окшоп калды. Эми иштей албаганы кетсин да, ал орун аларга атасынан калган менчиги беле? Жалаңдап жаштар турат, иштейли деп бай идеяларды башына көтөрүп. Демек, жаштарга жол ачылат. Карт кызматкерлер пенсияга!
Шаар кандидаттардан качан тазаланат?
Шайлоо алдында талапкерлер сүрөтү чапталган рекламалык щиттерди, плакаттарды кадам сайын учуратууга болот. Кандидаттар качан тазалоо иштерине киришери белгисиз. Шайлоого короткон чыгымдарын эсептеп эстери ооп атканда ушундай майда-чүйдө менен баш ооруткандар да кызык. Мэриянын алдындагы тиешелүү кызмат өздөрү эле тазалап койбойбу десең...
Саясий ырчы Сагынбек Момбеков 27-июлдан бери дайынсыз. Тактап айтканда бирде бар, бирде жок. Ырчыны 27-июлда Талас жергесинен белгисиз автомашина аңдып, андан айылдашы түшүп, чогуу "Джип" автомашинасына отуруусун суранган. Азырынча ырчыны бирөөлөр камап алдыбы же атайы өзү жашырындыбы белгисиз. Мезгил-мезгили менен уюлдук телефон аркылуу байланышка чыгып, аман экенин кабарлоодо. Эми митингдерден Момбековдун ырын укпай, моокум канбай куруйт окшойбуз.
30-32 сомду түзгөн кумшекер баасы учурда 45 сомго чейин көтөрүлүп, кышка даярданууга бир топ бут тосуулар жаратып жатканына коомчулук күбө. Айыл чарба министрлигинин маалыматында кымбаттоого завод жана кумшекер ташуучулар убагында 12 тонна шекер менен республиканы камсыз кылууга жетишпегендиги үчүн күнөөлүү. Бирок ага карабастан жакынкы арада шекер баасы өз калыбына келери күтүлүп жатканын саймедирешет.
Бүгүн, 30-июлда эртең мененки саат 10.00. дөн тарта "Форум" имаратында "Таза шайлоо үчүн" деген аталыштагы акция өз ишин баштап, алгач Ысык-Көл тарапка бет алат. Бул иш чарага БЭК лидерлери Алмазбек Атамбаев, Азимбек Бекназаров, Өмүрбек Текебаев, Исмаил Исаков ж.б. саясатчылар катышмакчы.
Ырчы кызыбызга чет элдиктер ашык
Америкалык белгилүү "Pussycat Dolls" тобунун продюсери искусствонун аткаруу түрүнүн эл аралык чемпионатында лауреат болгон Нурайым Азыкбаеванын үнүнө гана эмес, скрипкада ойноосуна таңдана иштешүүнү сунуштады.